119. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 30037/872/87 της 18 Μαρτ./13  Απρ. 1987 (ΦΕΚ Β΄ 197) Είσπραξη των εισφορών εκ ναυτολογίου για κάθε τρίμηνο με χορήγηση εξοφλητικής από το ΝΑΤ απόδειξης. Έχοντας υπόψη: 1.Τη διάταξη της παρ. 8 του άρθρ. 86 του Κ.Ν. 792/1978 (ΦΕΚ 220/Α/1978). 2.Την ανάγκη ταχύτερης είσπραξης των εισφορών που καταβάλλουν στο Ναυτικό Απομαχικό Ταμείο, οι ναυτικοί, μέλη συγκροτημένων πληρωμάτων Ελληνικών πλοίων και αντίστοιχα ο πλοιοκτήτης τούτων. 3.Την χωρίς καθυστέρηση τακτοποίηση του λογαριασμού κάθε πλοίου από τις εισφορές ναυτολογίου, αποφασίζουμε: 1.Επιτρέπεται στον πλοιοκτήτη του πλοίου που φέρει Ελληνική Σημαία η καταβολή στο ΝΑΤ των εισφορών εκ ναυτιλογίου, όπως τις καθορίζει η διάταξη της παρ. 3 του άρθρ. 86 του Κ.Ν. 792/78, για κάθε τρίμηνο ισχύς του, με βάση τη χωρητικότητα, το μισθολόγιο που ισχύει κάθε φορά και το σύνολο της οργανικής του σύνθεσης. Στις περιπτώσεις χρησιμοποίησης Ελλήνων ναυτικών και πέραν της οργανικής σύνθεσης τότε καταβάλλονται οι αντίστοιχες και γι αυτούς εισφορές, με βάση υπεύθυνη δήλωση του Ν.Δ. 105/1969 που καταθέτει ο πλοιοκτήτης ή ο εκπρόσωπός του. Η καταβολή θα γίνεται την τελευταία μέρα κάθε τριμήνου και θα επιβαρύνεται με πρόσθετα τέλή αν δεν πραγματοποιηθεί μέσα σε 10 μέρες από τη λήξη του. Σελ. 714.698(δ) Τεύχος 1282-Σελ. 40 19.Ι.α.116-117-120 Ναυτικό Απομαχικό Ταμείο 2.Το ΝΑΤ με την καταβολή αυτή που θα καλύπτει τις εισφορές ΝΑΤ, ΚΑΑΝ, Ταμείων Προνοίας, ΚΕΑΝ, ΕΛΟΕΝ κλπ. Κεφαλαίων και Λογαριασμών θα δίνει εξοφλητική απόδειξη, με φύλλο εκκαθάρισης που είναι τίτλος νόμιμος και εκτελεστός. 3.Στις περιπτώσεις καθυστέρησης υπογραφής των Συλλογικών Συμβάσεων των ναυτικών στις οποίες δίδεται αναδρομική δύναμη, ο πλοιοκτήτης καταβάλλει μαζί με τις εισφορές της οργανικής σύνθεσης του τριμήνου, τις εισφορές των Ελλήνων ναυτικών, που ναυτολογούνται πέραν της οργανικής σύνθεσης, και ποσοστό 5% επί πλέον. 4.Αν κατά τη διάρκεια του τριμήνου συντρέχει αργία του πλοίου, σύμφωνα με τη διάταξη του άρθρ. 14 του νομ. 1376/1983 και στο πλοίο είναι ναυτολογημένοι λιγότεροι από την οργανική σύνθεση ναυτικοί, τότε καταβάλλονται για το χρονικό διάστημα της αργίας εισφορές, μόνο όμως για τους ναυτολογημένους ναυτικούς. Η αργία του πλοίου αποδεικνύεται από βεβαίωση της Λιμενικής Αρχής και ο αριθμός των ναυτολογημένων από επίσημο αντίγραφο του ναυτολογίου. 5.Στο τέλος κάθε τριμήνου η Λιμενική ή Προξενική Αρχή του τόπου όπου προσέγγισε το πλοίο αντικαθιστά το ναυτολόγιο που εξοφλήθηκε κατά τις πιο πάνω διατάξεις και το αποστέλλει στο ΝΑΤ. Όπου δεν υπάρχει τέτοια Αρχή ο Πλοίαρχος του πλοίου υποχρεούται να το ταχυδρομήσει στο ΝΑΤ και να εκδώσει νέο ναυτολόγιο τηλεγραφώντας στο Ταμείο το κλείσιμο και την αποστολή και ζητώντας αριθμό για το νέο ναυτολόγιο, που τηλεγραφικά θα του γνωστεί με έξοδα του πλοιοκτήτη. 6.Ο πλοιοκτήτης υποχρεούται να έχει εφοδιασμένο το πλοίο με διατιμημένα έντυπα ναυτολογίων, ώστε να μπορεί ο πλοίαρχος να αντικαθιστά το ληξιπρόθεσμο κατά τα ανωτέρω ναυτολόγιο, και κατά τη διάρκεια του ταξειδίου, μετά την τηλεγραφική εντολή του ΝΑΤ και να το ταχυδρομεί συστημένο, στο Ταμείο από το λιμάνι που θα προσεγγίσει το πλοίο. 7.Το ΝΑΤ υποχρεούται ν’ αποστέλλει τα ναυτολόγια μετά την κωδικογράφηση χωρίς υπαίτιο καθυστέρηση στην Υπηρεσία Ναυτικών Μητρώων. Η απόφαση αυτή ισχύει από τη χρονολογία δημοσίευσή της στην Εφημερίδα της Κυβερνήσεως και θα κυρωθεί νομοθετικά. 